बिलासपुर. इमलीपारा में चल रहे डामरीकरण के मटेरियल टेस्ट की बात को लेकर नगर निगम आयुक्त रानू साहू और वार्ड पार्षद तैय्यब हुसैन के बीच तीखी नोक-झोंक हो गई। इस दौरान आयुक्त की जुबान फिसली और पार्षद को दबाव डालकर मटेरियल टेस्ट कराने पर उनके खिलाफ एफआईआर कराने तक की धमकी दे डाली।
जवाब में पार्षद ने कहा कि हम भी जनप्रतिनिधि हैं, आप हमें इस तरह से धमका नहीं सकती हैं। बीच-बचाव के बाद मामला शांत हुआ।
निगम ने सोमवार को इमलीपारा रोड का डामरीकरण शुरू कराया है। वार्ड पार्षद हुसैन दोपहर में मौके पर पहुंचे और वहां मौजूद अधिकारियों से नाराजगी जाहिर करते हुए कहा कि उन्हें पूर्व में सूचना क्यों नहीं दी गई। फिर उन्होंने डामरीकरण का निरीक्षण शुरू कर दिया। उन्हाेंने निगम के इंजीनियरों से डामरीकरण के मटेरियल की जांच करने की बात कही। इसके लिए वे खुद ही मशीन लेकर पहुंचे, जिससे उन्होंने मटेरियल का टेस्ट भी कराया।
इसकी जानकारी मिलते ही चंद मिनट के अंदर नगर निगम आयुक्त रानू साहू पहुंच गईं। पहले तो उन्होंने वहां मौजूद प्र. सहायक अभियंता आरएस चौहान को जमकर फटकार लगाई और कहा कि आखिरकार किसके कहने पर आप लोगों ने मटेरियल टेस्ट किया। वार्ड पार्षद हुसैन के कहने पर मटेरियल टेस्ट कराने का जवाब मिला। इतना सुनते ही आयुक्त नाराज
हो गईं।
इस बीच जैसे ही पार्षद हुसैन वहां पर पहुंचे, आयुक्त उन पर बरस पड़ीं। उनका कहना था कि ऐसा करने का अधिकार उनके पास नहीं है। बेवजह वे सरकारी काम में खलल डाल रहे हैं। जवाब में पार्षद हुसैन ने भी कहा कि हम भी जनप्रतिनिधि हैं। हमें भी काम कराने का अधिकार है। इस तरह बात बढ़ती गई और आयुक्त ने यहां तक धमकी दे डाली कि यदि दबावपूर्वक काम कराया तो एफआईआर दर्ज कराई जाएगी।
आगे की स्लाइड्स में पढ़ें पूरी खबर...
hin_Deva hin_Deva hin_Deva hin_Deva awa_Deva hin_Deva hin_Deva